
136 DR 30.11.2005 

 

 Dato' Paduka Haji Badruddin bin Amiruldin:  Bolehlah. 

 Puan Chong Eng:  Terima kasih.  Saya rasa ibu tunggal ini kalau bagi modal 
pun dia ambil masa untuk memajukan perniagaannya.  Jadi bantuan yang paling perlu 
sekali ialah tempat untuk menjaga anak-anaknya.  Jadi yang penting untuk kementerian 
untuk ialah mewujudkan pusat penjagaan kanak-kanak untuk anak-anak dari keluarga 
seperti ini dan keluarga yang miskin.  Adakah Yang Berhormat bagi Jerai setuju? 

 Dato' Paduka Haji Badruddin bin Amiruldin:  Yang Berhormat Bukit 
Mertajam, dari segi ini ada banyak NGO dan badan-badan kebajikan macam Rumah 
Anak-anak Yatim, Rumah Kebajikan dan sebagainya.  Cuma kalau peruntukan tidak 
mencukupi, kita tambah.  Tetapi apa yang hendak saya tekankan di sini, Tuan 
Pengerusi, ialah pemberian kebajikan masyarakat.  Saya hendak minta sekali lagilah.  
Fasal kadang-kadang yang datang jumpa saya, ini yang saya sendiri berpengalaman, 
kadang-kadang anak dia pun dapat kerja tetapi kerja yang dapat itu pun hanya cukup 
untuk diri dia sahaja.  Diri dia pun tak lepas.  Cukup.  Kadang-kadang kerjanya pun 
bukanlah apa sangat - kerja kuli, kerja itu ini sahaja.  Tetapi apa bantuan Kebajikan 
Orang Tua ini dah dipotong.  Kesian mereka!  Saya fikir dah, kalau anak tu kerja besar 
seperti pegawai kerajaan, yang itu okay lah tanggungjawabnya.  Tetapi yang kerja 
kampung ni kadang-kadang kerja buruh, kerja di kilang bolehlah, cukup makan.  Emak 
seorang,  anak 8 orang dan seorang sahaja yang bekerja pun maka pihak Kebajikan 
Masyarakat kata anak yang seorang ini kena jaga emak dia.  Emak dia kena jaga 7 
orang lagi.   

 Tuan Pengerusi:  Masa dah cukup, Yang Berhormat. 

 Dato' Paduka Haji Badruddin bin Amiruldin:  Ya? 

 Tuan Pengerusi:  Masa dah cukup dah. 

 Dato' Paduka Haji Badruddin bin Amiruldin:  Sikit lagi, Tuan Pengerusi.  Ini 
kebaikan kita semua.  Fasal kita pun ada anak-anak.  Jadi saya hendak sekarang ini 
banyak anak-anak perempuan lari, dilarikan dan sebagainya.  Pihak kementerian kena 
fikir satu cara.  Pusat Pemulihan mereka ini kena disusun dengan begitu rapi.  Kita 
suntikkan dengan ilmu agama.  Kadang-kadang mereka tidak boleh belajar lagi dah, 
mereka jem tentang pendidikan tetapi kemahiran dan sebagainya, supaya mereka tidak 
tercicir dan terbiar.  Banyak berlaku di mana anak-anak perempuan ini, yang muda-
muda ini, merayau tidak tentu hala.  Semua mereka ini akan menjadi seorang ibu di 
masa depan dan kalau mereka bermasalah, orang perempuan kalau dia bermasalah 
dalam negara kita, maka akan menanggung akibat di akhirnya.  Jadi kita minta pihak 
kementerian, pusat-pusat yang kita buat ni kita latih mereka betul-betul supaya bila 
mereka keluar dari tempat terlibat dengan dadah, keluar tak patah balik dah ke situ lagi.   

 Inilah harapan saya, Tuan Pengerusi, dua tiga perkara ini saya hendak 
menyampaikan rintihan-rintihan ibu tunggal, orang-orang miskin dan sebagainya.  Saya 
doakan Menteri dan semua Kementerian Kebajikan Masyarakat ini Tuhan beri pahala 
kerana menolong orang miskin dan orang susah ini.  Terima kasih. 

 Tuan Pengerusi:  Bukit Gantang. 

 

9.48 mlm. 

 Cik Tan Lian Hoe [Bukit Gantang]:  Terima kasih Tuan Pengerusi.  Saya 
ingin menyentuh butiran 010300 Dasar Wanita dan Keluarga.  Tuan Pengerusi, hasrat 
Yang Amat Berhormat Perdana Menteri kita untuk melihat 30% penyertaan wanita 
sebagai penggubal dan pembuat dasar dan kesaksamaan gender ini dapat tercapailah.  
Tetapi sejauh manakah tindakan kementerian pula untuk memastikan semua 
Kementerian, Jabatan serta agensi kerajaan di negara kita dapat mengambil pekerja 
wanita sebagai penggubal dan pembuat keputusan seperti yang dihasratkan oleh 
Perdana Menteri kita?  Adakah kementerian akan merangka akta untuk dibawa ke 
Kabinet dan Parlimen agar semua agensi kerajaan dan swasta akan mengambil 30% 
daripada pekerjanya adalah wanita sebagai penggubal dan pembuat keputusan seperti 
yang pernah dibuat oleh negara India di mana kini terdapat 33% penyertaan wanitanya 
di negaranya?   

 Tuan Pengerusi, kita tahu 48% wanita pada hari ini dalam lingkungan tenaga 
kerja yang tidak dapat bekerja kerana halangan keluarga untuk menjaga anak-anak 



Dato' Paduka Haji Badruddin bin Amiruldin: Bolehlah. Puan Chong Eng: Terima kasih. Saya rasa ibu tunggal ini kalau bagi modal pun dia ambil masa untuk memajukan perniagaannya. Jadi bantuan yang paling perlu sekali ialah tempat untuk menjaga anak-anaknya. Jadi yang penting untuk kementerian untuk ialah mewujudkan pusat penjagaan kanak-kanak untuk anak-anak dari keluarga seperti ini dan keluarga yang miskin. Adakah Yang Berhormat bagi Jerai setuju? Dato' Paduka Haji Badruddin bin Amiruldin: Yang Berhormat Bukit Mertajam, dari segi ini ada banyak NGO dan badan-badan kebajikan macam Rumah Anak-anak Yatim, Rumah Kebajikan dan sebagainya. Cuma kalau peruntukan tidak mencukupi, kita tambah. Tetapi apa yang hendak saya tekankan di sini, Tuan Pengerusi, ialah pemberian kebajikan masyarakat. Saya hendak minta sekali lagilah. Fasal kadang-kadang yang datang jumpa saya, ini yang saya sendiri berpengalaman, kadang-kadang anak dia pun dapat kerja tetapi kerja yang dapat itu pun hanya cukup untuk diri dia sahaja. Diri dia pun tak lepas. Cukup. Kadang-kadang kerjanya pun bukanlah apa sangat- kerja kuli, kerja itu ini sahaja. Tetapi apa bantuan Kebajikan Orang Tua ini dah dipotong. Kesian mereka! Saya fikir dah, kalau anak tu kerja besar seperti pegawai kerajaan, yang itu okay lah tanggungjawabnya. Tetapi yang kerja kampung ni kadang-kadang kerja buruh, kerja di kilang bolehlah, cukup makan. Emak seorang, anak 8 orang dan seorang sahaja yang bekerja pun maka pihak Kebajikan Masyarakat kata anak yang seorang ini kena jaga emak dia. Emak dia kena jaga 7 orang lagi. Tuan Pengerusi: Masa dah cukup, Yang Berhormat. Dato' Paduka Haji Badruddin bin Amiruldin: Ya? Tuan Pengerusi: Masa dah cukup dah. Dato' Paduka Haji Badruddin bin Amiruldin: Sikit lagi, Tuan Pengerusi. Ini kebaikan kita semua. Fasal kita pun ada anak-anak. Jadi saya hendak sekarang ini banyak anak-anak perempuan lari, dilarikan dan sebagainya. Pihak kementerian kena fikir satu cara. Pusat Pemulihan mereka ini kena disusun dengan begitu rapi. Kita suntikkan dengan ilmu agama. Kadang-kadang mereka tidak boleh belajar lagi dah, mereka jem tentang pendidikan tetapi kemahiran dan sebagainya, supaya mereka tidak tercicir dan terbiar. Banyak berlaku di mana anak-anak perempuan ini, yang muda- muda ini, merayau tidak tentu hala. Semua mereka ini akan menjadi seorang ibu di masa depan dan kalau mereka bermasalah, orang perempuan kalau dia bermasalah dalam negara kita, maka akan menanggung akibat di akhirnya. Jadi kita minta pihak kementerian, pusat-pusat yang kita buat ni kita latih mereka betul-betul supaya bila mereka keluar dari tempat terlibat dengan dadah, keluar tak patah balik dah ke situ lagi. Inilah harapan saya, Tuan Pengerusi, dua tiga perkara ini saya hendak menyampaikan rintihan-rintihan ibu tunggal, orang-orang miskin dan sebagainya. Saya doakan Menteri dan semua Kementerian Kebajikan Masyarakat ini Tuhan beri pahala kerana menolong orang miskin dan orang susah ini. Terima kasih. Tuan Pengerusi: Bukit Gantang. 9.48 mlm. Cik Tan Lian Hoe [Bukit Gantang]: Terima kasih Tuan Pengerusi. Saya ingin menyentuh butiran 010300 Dasar Wanita dan Keluarga. Tuan Pengerusi, hasrat Yang Amat Berhormat Perdana Menteri kita untuk melihat 30% penyertaan wanita sebagai penggubal dan pembuat dasar dan kesaksamaan gender ini dapat tercapailah. Tetapi sejauh manakah tindakan kementerian pula untuk memastikan semua Kementerian, Jabatan serta agensi kerajaan di negara kita dapat mengambil pekerja wanita sebagai penggubal dan pembuat keputusan seperti yang dihasratkan oleh Perdana Menteri kita? Adakah kementerian akan merangka akta untuk dibawa ke Kabinet dan Parlimen agar semua agensi kerajaan dan swasta akan mengambil 30% daripada pekerjanya adalah wanita sebagai penggubal dan pembuat keputusan seperti yang pernah dibuat oleh negara India di mana kini terdapat 33% penyertaan wanitanya di negaranya? Tuan Pengerusi, kita tahu 48% wanita pada hari ini dalam lingkungan tenaga kerja yang tidak dapat bekerja kerana halangan keluarga untuk menjaga anak-anak.